S-5485/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. september 2023, á hendur E-x-x M-x-x F-x-x, kt. [...], [...], Reykjavík, fyrir eftirtalin hegningarlagabrot:

I.

Þjófnað, með því að hafa, fimmtudaginn 18. febrúar 2021, í Langholtskirkju, Sólheimum 13 í Reykjavík, stolið i Phone farsíma að ætluðu verðmæti 100.000 kr.

Mál nr. 007- 2021- [...]

II.

Þjófnað, með því að hafa, miðvikudaginn 14. júlí 2021, stolið úr verslun Nettó Mjódd, Þönglabakka 9 í Reykjavík, súkkulaðistykkjum að samtals verðmæti 3.906 kr.

Mál nr. 007- 2021- [...]

III.

Þjófnað, með því að hafa, sunnudaginn 8. ágúst 2021, í hjólageymslu við [...] í Reykjavík, stolið Trek Skye fjallahjóli, að verðmæti 97.847 kr.

Mál nr. 007- 2021- [...]

IV.

Þjófnað, með því að hafa, á tímabilinu 10. ágúst 2021 til 16. ágúst 2021, brotist inn í geymslu að [...]í Reykjavík og stolið þaðan 7- 8 frauðsverðum að ætluðu verðmæti 15- 20.000 kr. hvert, leðurvesti að ætluðu verðmæti 30- 35.000 kr., Philips kaffivél, bláum Rúmfatalagerspoka með hælaskóm og tveimur axlaslíðrum, allt að óþekktu verðmæti.

Mál nr. 007- 2021- [...]

V.

Þjófnað, með því að hafa, þriðjudaginn 10. ágúst 2021, stolið úr búningsklefa í ÍR heimilinu, Austurbergi 3 í Reykjavík, Adidas íþróttatösku, ótilgreindu magni af íþróttafatnaði, i Phone 11 farsíma, lyklum, ökuskírteini og greiðslukorti, allt að óþekktu verðmæti.

Mál nr. 007- 2021- [...]

VI.

Þjófnað, með því að hafa, þriðjudaginn 24. ágúst 2021, í stigahúsnæði Klassíska listdansskólans í Mjódd, Álfabakka 14 a í Reykjavík, stolið Xiaomi rafhlaupahjóli, að ætluðu verðmæti 59.000 kr.

Mál nr. 007- 2021- [...]

Teljast framangreind brot í öllum ákæruliðum varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 13. september 2023, var ákærði dæmdur til að sæta 30 daga fangelsi með dómi Héraðsdóms Reykjavíkur [...] 2020 vegna brots gegn 244. gr. almennra hegningarlaga nr. 19/1940.

Var dómurinn skilorðsbundinn til 2 ára. Að öðru leyti hefur sakaferill ákærða ekki þýðingu við úrlausn máls þessa.

Með brotum sínum nú hefur ákærði rofið skilorð framangreinds dóms frá 24. júní 2020. Verður skilorðsbundin refsing dómsins því tekin upp og ákærða gerð refsing í einu lagi, sbr. 60. gr. laga nr. 19/1940.

Með hliðsjón af framangreindu, sakarefni þessa máls, dómvenju og 77. gr. laga nr. 19/1940 þykir refsing ákærða hæfilega ákveðin 4 mánaðafangelsi.

Engan sakarkostnað leiddi af meðferð málsins.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, E-x-x M-kk-nf F-x-x, sæti fangelsi í 4 mánuði.

K-kvk-nf R-kvk-nf G-kvk-nf